ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660055327
ขอให้แก้ไขปัญหาน้ำเน่าเสีย บริเวณ บึงสวนสาธารณะชุมชน ภายในหมู่บ้านเธียรสวน ซอยรามอินทรา 5 แยก 3-20 ถนนรามอินทรา แขวงอนุสาวรีย์ เขตบางเขน กรุงเทพมหานคร  จุดสังเกตหมู่บ้านดังกล่าว อยู่ฝั่งตรงข้ามกับสนามกอล์ฟกองทัพบก และจะอยู่ห่างจากสถานีรถไฟฟ้า (MRT) รามอินทรา 3 ประมาณ 800-900 เมตร ซึ่งบึงสวนสาธารณะชุมชนจะอยู่ภายในหมู่บ้านเธียรสวน  เนื่องจากผู้ร้องแจ้งว่า มีผู้บุกรุกเข้ามาสร้างเพิงพักอาศัย และมีการจับปลา,ทิ้งขยะ และนำผักตบชวามาทิ้งบริเวณบึงดังกล่าวฯ ซึ่งไม่ทราบแน่ชัดว่าเป็นสาเหตุให้บึงสวนสาธารณะชุมชนของหมู่บ้านฯ เกิดน้ำเน่าเสียหรือไม่  อีกทั้งจะส่งกลิ่นเหม็นในช่วงเวลาประมาณ 05.00 - 08.00 น. เป็นประจำทุกวัน ส่งผลให้ประชาชน ประมาณ 20 หลังคาเรือน ได้รับความเดือดร้อน ประสบปัญหามาเป็นระยะเวลาประมาณ 2 สัปดาห์ เบื้องต้นทางประธานชุมชนของหมู่บ้านฯ เคยแจ้งไปยังสำนักงานเขตบางเขน และทางสำนักงานเขตฯมีการลงพื้นที่มาตรวจสอบ บริเวณดังกล่าวฯแล้ว แต่ในปัจจุบันยังคงประสบปัญหาอยู่เช่นเดิม จึงประสงค์ให้มีการแก้ไขปัญหาน้ำเน่าเสียในบึงสวนสาธารณะชุมชนของหมู่บ้านฯ (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata